cyanic-selkie/wikianc huggingface dataset:
Ուկրաինական բարոկկո
Նկարչություն
Կիև-Պեչորյան մայրավանքի որպես ամրաշինություն կառուցված Սուրբ Երրորդություն դարպասային եկեղեցու որմնանկարները պատկանում են այս ոճով նկարչության լավագույն օրինակներին։ Ուկրաինական բարոկկոյի շրջանում նկատվել է փորագրական արվեստի սրընթաց զարգացում։ Օգտագործվել են սիմվոլիզմի, այլաբանությունների, հերալդիկ նշանների և հոյակապ զարդարանքների բարդ համակարգեր ։
Այդ ժամանակաշրջանի հարյուրապետերի և գնդապետների, բարձրագույն հոգևորականների, կազակական ազատությունների դարաշրջանի քաղաքական և մշակութային գործիչների դիմանկարներում բացահայտվում է բարոկկո ոճի շքեղությունը, որն արտահայտում էր ռաֆինացված ազնվականության նկատմամբ նրանց ձգտումը։
Հանչժոու
Հանչժոու (杭州, ), Արևելյան Չինաստանի Չժեցզյան նահանգի մայրաքաղաքը և խոշորագույն քաղաքը ։ Այն գտնվում է Հանչժոու ծոցի ափին, որը միմյանցից բաժանում է Շանհայ և Նինբո քաղաքները։ Հանչժոուն զարգացել է որպես Մեծ ջրանցքի հարավային դարպաս և վերջին հազարամյակում եղել է Չինաստանի ամենահայտնի և բարգավաճ քաղաքներից մեկը։ Քաղաքի տարածքում գտնվող Արևմտյան լիճը, որը ներառված է ՅՈՒՆԵՍԿՈ-ի Համաշխարհային ժառանգության օբյեկտների ցանկում, բնակավայրի ամենահայտնի վայրերից մեկն է։ Հանչժոուն ունի միջնահանգային նշանակության քաղաքի կարգավիճակ և իր շուրջ ձևավորել է Հանչժոուի քաղաքային ագլոմերացիան, որն իր մեծությամբ չորրորդն է Չինաստանում ։ Ըստ Չինաստանում 2010 թվականին անցկացված մարդահամարի տվյալների, 34,585 կմ² տարածք զբաղեցնող ագլոմերացիայում ապրում է 21.102 մլն մարդ։ 2015 թվականին բուն քաղաքի բնակչությունը կազմել է 9,018,000 մարդ ։
2015 թվականի սեպտեմբերին Հանչժոուն իրավունք ստացավ անցկացնելու 2022 թվականի ասիական խաղերը։ Այն կլինի Չինաստանի երրորդ քաղաքը Պեկինից (1990) և Գուանչժոուից (2010) հետո, որը կհյուրընկալի ասիական խաղերը ։ Հանչժոուն, որը բարձր տեխնոլոգիաների կենտրոն և էլեկտրոնային առևտրի գիգանտ Alibaba խմբի տեղակայման վայրն է, ընդունել է նաև 2016 թվականին G-20-ի գագաթնաժողովը ։
Արտաքին հղումներ
Կատեգորիա:Չինաստանի քաղաքներ Կատեգորիա:589 թվականին հիմնադրված բնակավայրեր
Խիոսի իշխանություն
Խիոսի իշխանություն կամ Խիոսի սենյորություն, կարճատև կյանք ունեցած ֆեոդալական իշխանապետություն, որը հիմնադրվել է 1304 թվականին՝ Ջենովայի հանրապետությունում ազնվականական ձիրք ունեցող Ձակկարիաների հարստության կողմից Եգեյան ծովի Խիոս կղզու նվաճումից հետո։ Ձևականորեն Խիոսի իշխանությունը ճանաչում էր Բյուզանդական կայսրության սյուզերենությունը, սակայն փաստացիորեն Ձակկարիաների իշխանական ներկայացուցիչները լիրիշխան կառավարիչներ էին և գործնականում Կոստանդնուպոլսից կախում չունեին։
Խիոսի իշխանությունը գոյատևում է մինչև 1329 թվականը․ այդ տարում տեղի հույն բնակչության գործուն աջակցությամբ բյուզանդական զորքերը կարողանում են վերանվաճել կղզին՝ տապալելով ջենովացիների վարչակարգը։
Պատմություն
Իշխանությունը հիմնադրվել է 1304 թվականին՝ ջենովացի ծովակալ Բենեդետտո I Զակկարիայի կողմից Խիոսի գրավումից հետո ։ Բենեդետտոն, որը նախքան Խիոսում իշխանության գալը տիրույթներ ուներ նաև Փոքր Ասիայի արևմտյան ափերին, կղզու զբաղեցումը Կոստանդնուպոլսի թագին հիմնավորում է թուրք ծովահենների շարունակական հարձակումների վտանգով պայմանավորված։ Բյուզանդիայի կայսր Անդրոնիկոս II Պալեոլոգոսը ընդառաջում է ջենովացիների պատրաստակամությանը և ընդունում fait accompli-ն, համաձայն որի, Խիոս կղզին նախնական 10 տարի ժամկետով բյուզանդական կայսրը որպես ֆեոդ հանձնում էր Ձակկարիաների իշխանական տանը։
Ծանոթագրություններ
Կատեգորիա:Խաչակրաց պետություններ
Օբերիդեն (Շվաբիա)
Օբերիդեն (Oberrieden), կոմունա Գերմանիայում՝ Բավարիա երկրամասում՝ Ներքին Ալգոյ շրջան։ Ենթարկվում է Շվաբիա վարչական օկրուգին։ Բնակչությունը կազմում է 1248 մարդ (դեկտեմբերի 31, 2010) ։ Զբաղեցնում է 20,82 կմ² տարածք։ Պաշտոնական կոդ՝ 09 7 78 183։
Արտաքին հղումներ
Կատեգորիա:Գերմանիայի բնակավայրեր
Գավառնո ջրանցք
Գավառնո ջրանցք, ջրանցք Մեծ Հայքի Սյունիք աշխարհի Գեղարքունիք գավառում։ Կառուցել է Վասիլ իշխանի որդի ամիր Վահապսը 1374 թվականին։ Կառուցման մասին անձանագրություն կա Կամո քաղաքի մոտ գտնվող «Դարի գլուխ» կոչված գերեզմանատան խաչքարերից մեկի վրա։ Սկսվում է Գեղամա լեռների արևելյան լանջերից բխող սառնորակ աղբյուրներից՝ Գռիձորի (արձանագրության մեջ՝«Կնիվանից ձորէն») և անցնելով այժմյան Ծաղկաշեն գյուղի միջով, թեքվում է դեպի արևելք՝ հասնում Գավառ (Կամո) և միանում Գավառագետին ։
Ծանոթագրություններ
Կատեգորիա:Հայկական լեռնաշխարհի ջրանցքներ
Բեշեղլու Դաղ
Բեշեղլու Դաղ, լեռնագագաթ (773 մ) Ղարաբաղի լեռներում, Գարգար և Խաչեն գետերի ջրբաժանում, վերջինիս ստորին հոսանքի աջ կողմում։ Լաջերի մի մասը անտառապատ է։ Արևելյան կողմում կա մի ավերակ ամրոց ։
Ծանոթագրություններ
Կատեգորիա:Հայկական լեռնաշխարհի լեռնագագաթներ Կատեգորիա:Լեռնագագաթներ այբբենական կարգով
Գրացի Կառլի և Ֆրանցի համալսարան
Պատմություն
Գրացի համալսարանը հիմնադրվել է 1585 թվականին էրցհերցոգ Կառլ II-ի կողմից։ Ժամանակագրական առումով հանդիսանում է Ավստրիայի երկրորդ համալսարանը։ Ուսումնական հաստատությունն իր գոյության ժամանակահատվածի մեծ մասում ղեկավարվել է կաթոլիկ եկեղեցու կողմից և փակվել է 1782 թվականին Իոսիֆ II կայսեր կողմից, ով փորձում էր իր վերահսկողությունը հաստատել կրթական հաստատությունների նկատմամբ։ Իոսիֆ II կայսրը համալսարանը վերափոխում է լիցեյի, որը պետք է պատրաստեր սպասավորներ և բժշկական անձնակազմ։ 1827 թվականին Ֆրանց II կայսրը վերականգնում է համալսարանի կարգավիճակը, ինչն էլ հետագայում առիթ է դարձել, որպեսզի նրա անունը արտացոլվի կրթականհաստատության անվանման մեջ։ Վերականգնումից 20 տարի անց համալսարանի գործունեության սկզբունքները վերանայվեցին Վիլհելմ Հումբոլդտի առաջ քաշված գաղափարներին համապատասխան։ Կաթոլիկ աստվածաբանության ֆակուլտետը պահպանվում է՝ դառնալով վեց ֆակուլտետներից մեկը ։
Գրացի համալսարանում տարբեր տարիների դասավանդել են աշխարհահռչակ գիտնականներ, պրոֆեսորներ։ Այդպիսիններից է Լյուդվիգ Բոլցմանը, ով երկու անգամ՝ 1869-1873 թվականներին և 1876-1890 թվականներին եղել է համալսարանի պրոֆեսոր։ Այդ տարիներին նա համալսարանում մշակել է իր վիճկագրական ֆիզիկայի տեսությունը։ 1909-1938 թվականներին Գրացի համալսարանում դասավանդել է Նոբելյան դափնեկիր Օտտո Լյովին։ 1936 թվականին Գրացի համալսարանն է ավարտել և հետագայում՝ 1920-1931 թվականներին ու 1937-1938 թվականներին այնտեղ դասավանդել է Նոբելյան Վիկտոր Հեսսը։ 1936 թվականից երկար ժամանակ Գրացի համալսարանի ռեկտորն է եղել Էրվին Շրյոդինգերը։
Գրացի տեխնիկական համալսարանի հետ համատեղ Գրացի համալսարանը մասնակցում է իրականացնում է «NAWI Գրաց» նախագծին, որն շրջանակներում երկու համալսարանների բնական գիտությունների ֆակուլտետների ուսանողները կրթական գործընթացի և իրենց ուսումնասիրությունների մեծ մասն իրականացնում են համատեղ։ Համատեղ դասընթացներ են անցկացվում ֆիզիկայի, մոլեկուլյար կենսաբանության, հողագիտության, մաթեմատիկայի և այլ մասնագիտությունների գծով ։
Գրացի համալսարանը հանդիսանում է եվրոպական Ուտրեխտյան ցանցի անդամ, որը միավորում է Եվրոպայի բազմաթիվ բարձրագույն ուսումնական հաստատությունների, կազմակերպում ուսանողների և պրոֆեսորադասախոսական անձնակազմի փոխանակումներ և գործողումներ, կենսաթոշակների տրամադրումներ և տեղեկատվության համատեղ օգտագործում ։
Ֆակուլտետներ
Գրացի համալսարանն ունի հետևյալ ֆակուլտետները ՝
Արտաքին հղումներ
Կատեգորիա:Ավստրիայի համալսարաններ Կատեգորիա:Գրացի համալսարան
Իրինա Մարչենկո
Իրինա Մարչենկո, դերասանուհի, ՀՀ ժողովրդական արտիստ (2008)։
Կենսագրություն
Իրինա Մարչենկոն ծնվել է 1934 թվականին, Լենինգրադում։ 1959 թվականին ավարտել է Երևանի պետական համալսարանի բանասիրական ֆակուլտետը։ Զուգահեռ հետաքրքրվել է թատերական արվեստով, հաճախել է դերասանական ստուդիա։ 1959 թվականից աշխատում է Երևանի Ստանիսլավսկու անվան ռուսական դրամատիկական թատրոնում` որպես դերասանուհի  ։
Արտաքին հղումներ
Կատեգորիա:Սանկտ Պետերբուրգ քաղաքում ծնվածներ Կատեգորիա:ՀՀ ժողովրդական արտիստներ Կատեգորիա:ՀՀ վաստակավոր արտիստներ Կատեգորիա:Ռուս դերասանուհիներ Կատեգորիա:ԵՊՀ բանասիրական ֆակուլտետի շրջանավարտներ
Ջեյք Լիվերմոր
Ակումբային կարիերա
2006 թվականից սկսել է հանդես գալ Տոտենհեմի ակադեմիայում։ Նրա համար խաղացել է 39 հանդիպում, որոնցում խփել է 9 գնդակ։ Նա նաև հանդես է եկել Տոտենհեմի պահեստայինների թվում, որի կազմում մասնակցել է 13 հանդիպման։ Առաջին թիմում նորամուտը նշել է 2007 թվականի հուլիսին Սթիվենիջի դեմ ընկերական խաղում։ 2008 թվականի փետրվարի 29-ին մեկամսյա վարձակալության պայմանագիր է կնքել Միլթոն Քինս Դոնս ակումբի հետ։ 2008 թվականի հուլիսի 11-ին կես տարվա վարձակալության է տրվել Կրու Ալեքսանդրա ակումբին, որի կազմում ոչ մի խաղ չի խաղացել, քանի որ վնասվածք է ստացել՝ նրբոլոքային ոսկորի կոտրվածք։ 2009 թվականի հուլիսի 24-ին Լիլո-սպիտակների հետ կնքել է նոր երեք տարվա պայմանագիր և նույն օրը Ուեմբլիի Գավաթի խաղում Բարսելոնայի դարպասին գոլ է խփել թիմի կազմում, որը թիմին փրկել է պարտությունից։ 2009 թվականի օգոստոսի 24-ին վարձակալության իրավունքով հանդես է եկել Դերբի Կաունտիի ակումբի կազմում։ Բարանովի կազմում իր միակ գնդակը խփել է Նոթինգհեմ Ֆորեստի դեմ խաղում, որը թիմին չօգնեց փրկվել պարտությունից։ 2010 թվականի հունվարին վարձակալվել էր Պիտերբորո Յունայթեդի կողմից։ Շեֆիլդ Ուենսդեյի հետ խաղում Պիտերբորոյի կազմում միակ գոլը խփել է 2010 թվականի հունվարի 23-ին։ 2010 թվականի մարտի 2-ին Տոտենհեմում ստացած վնասվածքների պատճառով հետ էր կանչվել վարձակալությունից։ Լիվերմորի նորամուտն անգլիական Պրեմյեր Lիգայում Տոտենհեմի կազմում տեղի է ունեցել 2010 թվականի մարտի 20-ին՝ «Սթոք Սիթիի» դեմ խաղում ։ 2010 թվականի սեպտեմբերի 23-ին նա վարձակալության է տրվել Իփսվիչ Թաունում մինչև 2011 թվականի հունվարի 1-ը։ 2011 թվականի մարտի 24-ին Լիդս Յունայթեդի հետ պայմանագիր է կնքել։ 2011 թվականի ապրիլի 2-ին Նոթինգեմի հետ խաղում նորամուտը նշել է Սայմոն Գրեյսոնի թիմում։ Այդ խաղում նա աչքի է ընկել գոլային փոխանցումով։ Տոտենհեմի կազմում իր առաջին գոլը պաշտոնական մրցաշարերում խփել է 2011 թվականի օգոստոսի 18-ին շոտլանդական Հարթսի դեմ Եվրոպայի լիգայի խաղում ։ 2013 թվականի օգոստոսին վարձավճարով տեղափոխվել է «Հալ Սիթի» ։ 2014/2015 թվականների մրցաշրջանի վերջում ձախողվել է թմրանյութերի օգտագործման համար թեստի ժամանակ։ Ջեյքին սպառնում էր երկամյա որակազրկում։ Սակայն FA-ի անցկացրած հետաքննությունից հետո, ամենայն հավանականությամբ, 25-ամյա անգլիացուն չի պատժելու ֆուտբոլից հեռացումով։ Գործին միջամտել են մեղմացնող հանգամանքները. անցած տարվա մայիսին Լիվերմորը լուրջ դեպրեսիայի մեջ է ընկել նորածին երեխայի մահվան պատճառով։ Այդ փաստը չարձանագրվեց FA-ին, որը պնդում էր, որ ֆուտբոլիստը որակազրկվի։
Կարիերան հավաքականում
2012 թվականի օգոստոսի 10-ին Ջեյքը հրավիրվել էր Անգլիայի հավաքականի գլխավոր մարզիչ Ռոյ Հոջսոնի կողմից՝ Իտալիայի հավաքականի հետ ընկերական խաղին ։
Արտաքին հղումներ
Կատեգորիա:Վեստ Բրոմվիչ Ալբիոնի ֆուտբոլիստներ Կատեգորիա:Լիդս Յունայթեդի ֆուտբոլիստներ Կատեգորիա:Հալլ Սիթիի ֆուտբոլիստներ Կատեգորիա:Իպսվիչ Թաունի ֆուտբոլիստներ Կատեգորիա:Միլթոն Քինս Դոնսի ֆուտբոլիստներ Կատեգորիա:Դերբի Կաունտիի ֆուտբոլիստներ Կատեգորիա:Անգլիացի ֆուտբոլիստներ Կատեգորիա:Անգլիայի հավաքականի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Անգլիական ֆուտբոլի լիգայի խաղացողներ Կատեգորիա:Պրեմիեր Լիգայի ֆուտբոլիստներ
Գետիկ (գետահովիտ)
Գետիկ, գետահովիտ Փոքր Կովկասում, Միափորի և Արեգունի լեռնաշղթաների միջև ։
Դոնալդ Բարտելմ
Դոնալդ Բարտելմ (Բարտելմի, Donald Barthelme, ), ամերիկացի գրող-պոստմոդեռնիստ, հայտնի իր պատմվածքներով։ Նա նաև աշխատել է Houston Post թերթի լրահաղորդ, եղել է Location թերթի գլխավոր լրահաղորդ, Հյուսթոնի ժամանակակից արվեստի թանգարանի տնօրեն (1961-1962), Fiction ​ամսագրի հիմնադիր։
Կենսագրություն
Բարտելմը ծնվել է Ֆիլադելֆիայում 1931 թվականին։ Իր հայրը և մայրը ծանոթացել են ուսման ժամանակ՝ Փենսիլվանիայի համալսարանում։ 1933 թվականին, երբ Դոնալդի հայրը ստացավ Հյուսթոնի համալսարանի ճարտարապետության պրոֆեսորի պաշտոնը, իր ամբողջ ընտանիքը տեղափոխվեց Տեխաս։ Ավելի ուշ նա ինքն ընդունվեց Հյուսթոնի համալսարան, որտեղ սովորեց լրագրություն։ 1951-ին, որպես ուսանող, Բարտելմը գրել է իր առաջին հոդվածները Houston Post թերթում ։
1953 թվականին նա զորակոչվել է և անցել ծառայության ԱՄՆ բանակում։ Այդ տարվա հուլիսի 27-ին նա տեղափոխվեց Կորեական թերակղզի՝ հրադադարի մասին համաձայնագիրը ստորագրելու օրը, որը, ըստ էության, վերջ տվեց Կորեական պատերազին։ Որոշ ժամանակ Բարտելմը ծառայում էր որպես բանակի թերթի գլխավոր խմբագիր, իսկ աշխատանքն ավարտելուց հետո նա վերադարձավ աշխատանքի Houston Post թերթում և ուսումը շարունակեց համալսարանում՝ սովորելով փիլիսոփայություն։ Նա դասերին հաճախեց մինչև 1957 թվականը, բայց նա երբեք դիպլոմ չստացավ։ Դոնալդը իր ազատ ժամանակի մեծ մասն անցկացնում էր Հյուսթոնի ջազ ակումբներում՝ լսելով ջազ երաժիշտների, ինչպիսիք են Լայոնել Հեմփթոնը և Պեկ Կելլին .: 1962 թվականին նա տեղափոխվեց Նյու Յորք, իսկ հաջորդ տարի լույս տեսավ իր առաջին պատմվածքը՝ «L'Lapse»: Բարտելմն իր ստեղծագործական տարիներին գրել է չորս վեպ և հարյուրից ավելի պատմվածք, ինչպես նաև հրատարակել է «Արգելված հաճույքներ» պարոդիաների գիրքը և բազմաթիվ կարճ շարադրություններ և հարցազրույցներ տարբեր թեմաների վերաբերյալ ։
Դոնալդ Բարտելը նաև որոշ ժամանակ դասավանդել է Բոստոնի համալսարանում, Բուֆֆալոյի համալսարանում և 1974-1975 թվականներին Սիթի քոլեջում, որտեղ հրավիրվել է որպես արժանի պրոֆեսոր ։
Մահացել է քաղցկեղից՝ 1989 թվականին ։
Արտաքին հղումներ
Կատեգորիա:Ապրիլի 7 ծնունդներ Կատեգորիա:1931 ծնունդներ Կատեգորիա:Անձինք այբբենական կարգով Կատեգորիա:Հուլիսի 23 մահեր Կատեգորիա:1989 մահեր Կատեգորիա:Հյուստոն քաղաքում մահացածներ Կատեգորիա:Գուգենհայմի կրթաթոշակառուներ Կատեգորիա:Գրողներ այբբենական կարգով Կատեգորիա:20-րդ դարի ամերիկացի գրողներ Կատեգորիա:Ամերիկացի լրագրողներ Կատեգորիա:20-րդ դարի ամերիկացի վիպասաններ Կատեգորիա:Ամերիկացի տղամարդ վիպասաններ Կատեգորիա:Ամերիկացի մանկագիրներ Կատեգորիա:20-րդ դարի ամերիկացի պատմվածքագիրներ Կատեգորիա:Ամերիկացի փիլիսոփաներ Կատեգորիա:Քաղցկեղից մահացածներ Կատեգորիա:Պոստմոդեռնիստ գրողներ
Բոլոմորի (գետ)
Բոլոմորի, գետ Թուրքիայում, Արածանիի ավազանում։ Գոյանում է 14 ձորերից հոսող գետակներից, որոնք սկիզբ են առնում Բյուրակն-Մնձուրյան լեռնահամակարգի Բաղրբաբա, Ղուզլուջան, Տուժիկ, Սել լեռների սառնորակ աղբյուրներից և միանալով Սաղան ու Պայազիտ գետերի մոտ՝ թափվում են Մնձուրի գետը ։
Ծանոթագրություններ
Կատեգորիա:Թուրքիայի գետեր Կատեգորիա:Մնձուր գետի վտակներ
Հարություն Լութֆյան
Հարություն (Արթին) Լութֆյան (Լյութֆյույան) ( - 1915), հայ դեղագործ։
Կենսագրություն
1914 թվականին, Առա­ջին հա­մաշ­խար­հա­յին պա­տե­րազ­մի ժամանակ զորակոչվել է օսմանյան բանակ և զինվորական դեղագործ ծառայել։ 1915 թվականին, Բրուսա քաղաքի մոտակա Ադըրնազ գյուղում գնդակահարվել է ի թիվս 100 այլ հայերի՝ 55 տարեկանում։
Արտաքին հղումներ
Կատեգորիա:Հայ դեղագործներ Կատեգորիա:Բրուսա քաղաքում ծնվածներ Կատեգորիա:1915 մահեր Կատեգորիա:Հայոց ցեղասպանության զոհեր Կատեգորիա:1860 ծնունդներ
Սինգոմա (Տոլշմայի վտակ)
Սինգոմա (Синьгома), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Տոլշմա գետի աջ ափում՝ 61 կմ հեռավորության վրա։ Գետի երկարությունը 14 կմ է։ Ակունքը գտնվում է ճահճուտներում Բաուլովի գյուղի մոտ, 17 կմ հարավ-արևելք Նիկոլսկի գյուղի մոտ և Տոտմից 55 կմ հարավ։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Բուրջուլլահ
Բուրջուլլահ, Պուրճուլլա, լեռ Հայկական լեռնաշխարհում նրա հարավային կղմում, Կորդվաց լեռներում, Շեմբատ լեռան հյուսիս-արևմուտքում ։
Ծանոթագրություններ
Կատեգորիա:Վասպուրականի լեռնաշղթա Կատեգորիա:Վանի մարզի լեռներ
Երիցասար (լեռ)
Երիցասար, լեռնագագաթ Հայաստանի Սյունիքի մարզում, Մեղրու լեռների համակարգում, Գեղի գյուղից 3,5 կմ հարավ–արևելք։ Բարձրությունը 2934 մ է ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Սյունիքի մարզի լեռներ
Ֆրանկոֆոնիա (ֆիլմ)
«Ֆրանկոֆոնիա» (Francofonia), ֆրանսիական վավերագրական-խաղարկային ֆիլմ` նկարահանված Ալեքսանդր Սոկուրովի կողմից։ Ֆիլմի պրեմիերան կայացել է Վենետիկյան կինոփառատոնի ժամանակ 2015 թվականին։
Սալման Բին Աբդուլ Ազիզ Ալ-Սաուդ
Սալման Բին Աբդուլ Ազիզ Ալ-Սաուդը (سلمان ابن عبد العزيز آل سعود‎, ), Սաուդյան Արաբիայի Թագավոր։  Սաուդյան Արաբիայի Թագավորն է դարձել իր մեծ եղբոր՝ Աբդուլլահ Բին Աբդուլ Ազիզ Ալ-Սաուդի մահից հետո։
Կենսագրություն
Սալման Բին Աբդուլ Ազիզ Ալ-Սաուդը ծնվել է 1935 թվականի դեկտեմբերի 31-ին Սաուդյան Արաբիայի մայրաքաղաք Էր-Ռիադում։ Նա արքա՝ Աբդուլ-Ազիզ Բին Սաուդի 25-րդ տղան է։ Սալմանը սկզբնական կրթությունը ստացել է Էր-Ռիադի Արքայազների դպրոցում, որտեղ կարող էին սովորել միայն Արքա Աբդուլ-Ազիզ Բին Սաուդի երեխաները։
Աշխատանքային Գործունեություն
Երբ Սալման Բին Աբդուլ Ազիզ Ալ-Սաուդը 19 տարեկան էր Արքա Աբդուլ-Ազիզ Բին Սաուդը նրան նշանակեց Սաուդյան Արաբիայի Մայրաքաղաք Էր-Ռիադի Էմիրի (քաղաքապետ) ներկայացուցիչ։ Հետո 1955 թվականին Արքա Աբդուլ-Ազիզ Բին Սաուդը՝ Սալմանին նշանակեց Ռիադի քաղաքապետ։
Ֆրանկոֆոնիա (ֆիլմ)
Սյուժե
Գործողությունը տեղի է ունենում երկու հիմնական ժամանակային գոտիներում՝ ներկայում և 1940 թվականին։ Մեր օրերում կինոնկարի հեղինակը, նույն ինքը պատմողը՝ Ալեքսանդր Սոկուրովը, իր տանը համացանցով զրուցում է բեռնատար նավի կապիտան Դրեյքի հետ, ով տեղափոխում է բեռնարկղեր թանգարանային առարկաներով։ Նավը նավաբեկության ենթարկվել փոթորկի պատճառով։ Ֆիլմի ամբողջ ընթացքում հայտնվելու են ռեժիսոր-պատմողը և տեսակապի միջոցով կապիտան Դրեյքը, որի նավը ավելի է մոտենում կործանման։ Երբ ֆիլմում կցուցադրվեն ծովային փոթորիկը և ջրհեղեղը նավի վրա, դրանք կցուցադրվեն այնպես, ասես այդ ամենը նկարահանված է կապիտանի անձնական համակարգչի վեբ տեսախցիկով։ 1940 թվականի իրադարձությունները պատմում են Փարիզում երկու մարդկանց հանդիպման մասին՝ գերմանացի գեներալ կոմս Մետերնիխի (ֆրանսերեն. Franz von Wolff-Metternich) և Ֆրանսիայի թանգարանների տնօրեն  Ժակ Ժոժարի (ֆրանսերեն. Jacques Jaujard): Կոմս Մետերնիխը նացիստական կառավարության հրամանով պետք է վերադարձնի Լուվրի հավաքածուները ժամանակավոր պահպանության վայրերից։ Ժակ Ժոժարը սառն է։ Նա չի հակադրվում թշնամուն, սակայն աստիճանաբար Մետերնիխը նրան հասկանում է և դա փրկում է մեծ հավաքածուն. կոմսը ժամանակ է ձգում, հորինելով պատճառներ չտեղափոխելու համար հավաքածուն այն ամրոցներից, որոնցում այն թաքցված է պատերազմի ժամանակ։ Ռեժիսոր-պատմողը, կինոնկարի ընթացքում քննարկելով այն կինոդիտողների հետ (Սոկուրովը ուղղակիորեն դիմում է հանդիսատեսին), տալիս է մեծ քանակությամբ հարցեր անցյալի պատմության և ապագայի մասին, և դրանցից գրեթե ոչ մեկին չի պատասխանում. պատասխանը հանդիսանում կամ չի հանդիսանում տեսաշարը, որը ցուցադրվում է նրա խոսքերին զուգահեռ։
Սալման Բին Աբդուլ Ազիզ Ալ-Սաուդ
Էր Ռիադի Նահանգապետ
1963 թվականի փետրվարին Սալման Բին Աբդուլ Ազիզ Ալ-Սաուդը նշանակվեց Էր-Ռիադի Նահանգապետ։ Նա այդ պաշտոնը ղեկավարեց մինչ 2011 թվականը (Շուրջ 48 տարի)։ Նրա կառավարման օրոք Էր-Ռիադը միջին քաղաքից դարձավ ահռելի Մեգապոլիս։ Նա զբաղվում էր տուրիստների գրավչությամբ և երկրում ներդրումներով։ Նա աջակցում էր աշխարհա-քաղաքական և տնտեսական կապերի ամրապնդմանը արևմուտքի հետ։ 2011 թվականի հունվարին նա հանձնարարեց միջոցներ ձեռնարկել մուրացկանների դեմ, որոնք փորձում էին օգտվել արաբների առատաձեռնությունից։
Ֆրանկոֆոնիա (ֆիլմ)
Ճանաչում
Ֆիլմը նաև ներկայացված է եղել Տորոնտոի և Լոնդոնի միջազգային կինոփառատոններում։ «Ֆրանկոֆոնիա» կինոնկարը եղել է բացման ֆիլմ «Спутник над Польшей» ռուսական ֆիլմերի 9-րդ փառատոնում և Ռուսաստանի և ԱՊՀ մյուս երկրների 5-րդ կինոփառատոնում Թբիլիսիում։ «Ուղերձ մարդուն» 15-րդ միջազգային փառատոնը Սանկտ-Պետերբուրգում փակվեց «Ֆրանկոֆոնիա» ֆիլմի ցուցադրությամբ։ Ֆիլմը մասնակցել է Մինսկի միջազգային փառատոնի «Лiстапад»-ի ոչ մրցութային ծրագրին։ 2016 թվականի հուլիսին Օդեսսայի 7-րդ միջազգային կինոփառատոնում «Ֆրանկոֆոնիա» ֆիլմը ցուցադրվել է «Փառատոնների փառատոն» բաժնում։
Սալման Բին Աբդուլ Ազիզ Ալ-Սաուդ
Պաշտպանության Նախարար
2011 թվականի նոյեմբերից Սալման Բին Աբդուլ Ազիզ Ալ-Սաուդը նշանակվեց Սաուդյան Արաբիայի Պաշտպանության նախարար։ Նա այդ պաշտոնը ստանձնեց իր ավագ եղբոր Սուլթանի մահից հետո։ Սալմանը այդ ժամանակ դարձավ Անվտանգության խորհրդի անդամ։ 2012 թվականի ապրիլին Սալմանը այցելեց Ամերիկայի Միացյալ Նահանգներ հանդիպելով նախագահ Բարաք Օբամայի հետ՝ Այնուհետ այցելեց Մեծ Բրիտանիա հանդիպելով Վարչապետ Դևիդ Քեմերոնի հետ կնքելով մի շարք ռազմական պայմանագրեր։ Սալմանը Պաշտպանության նախարարի պաշտոնից հեռացավ 2012 թվականի հունիսին, իր ավագ եղբայր Նայեֆ Բին Աբդուլ Ազիզ Ալ Սաուդի մահից հետո և դառնալով Սաուդյան Արաբիայի Գահի ժառանգորդ ստանձնեց վարչապետի պաշտոնը։
Արքա
2015 թվականի հունվարի 23-ին մահացավ Սաուդյան Արաբիայի Աբդուլլահ Բին Աբդուլ Ազիզ Ալ-Սաուդը։ Լինելով Գահի ժառանգորդ Սալման Բին Աբդուլ Ազիզ Ալ-Սաուդը դարձավ Սաուդյան Արաբիայի Արքա։ Սալմանի Արքա դառնալուց հետո գահի ժառանգորդ դարձավ նրա կրտսեր եղբայր Մուքրին Բին Աբդուլ Ազիզ Ալ-Սաուդը։ Մուքրինը նաև ստանձնեց Սաուդյան Արաբիայի վարչապետի պաշտոնը։ Սալման Բին Աբդուլ Ազիզ Ալ-Սաուդը որպես Սաուդյան Արաբիայի նոր արքա 30 միլիարդ ԱՄՆ Դոլար բաժանեց Սաուդյան Արաբիայի բնակիչներին պարգևների տեսքով։ Նրա հրամանով բոլոր պետական ծառայողները, թոշակառուները և ուսանողները ստացել են երկու ամսվա վճարներ։ Բացի այդ նա մարեց 500 000 պարտքատերերի պարտքերը։
Աղբյուրներ
Կատեգորիա:Սաուդյան Արաբիայի թագավորներ Կատեգորիա:Երկու սուրբ մզկիթների պահապան Կատեգորիա:Սաուդյան Արաբիայի քաղաքական գործիչներ
Լեգաու
Լեգաու (Legau), կոմունա Գերմանիայում՝ Բավարիա երկրամասում՝ Ներքին Ալգոյ շրջան։ Ենթարկվում է Շվաբիա վարչական օկրուգին։ Բնակչությունը կազմում է 3107 մարդ (դեկտեմբերի 31, 2010) ։ Զբաղեցնում է 36,35 կմ² տարածք։ Պաշտոնական կոդ՝ 09 7 78 165։
Արտաքին հղումներ
Կատեգորիա:Գերմանիայի բնակավայրեր
Վիրուսոիդներ
Վիրուսոիդներ, օղակաձև, միաշղթա ՌՆԹ-ի (ռիբոնուկլեինաթթու) հատվածներ, որոնց կրկնապատկման և սպիտակուցային կապսիդի ձևավորման համար անհրաժեշտ է բուսական օրգանիզմները վարակող վիրուսների առկայություն ։ Վիրուսոիդների գենոմը բաղկացած է մի քանի հարյուր նուկլեոտիդներից և չի կոդավորում ոչ մի սպիտակուց։
Կարելի է ասել վիրուսոիդները դրանք վիրոիդներ են, որոնք պատված են օգնական վիրուսի սպիտակուցային կապսիդով։ Կրկնապատկվելով գլորվող շրջանի եղանակով, դրանք նմանվում են վիրոիդներին իրենց ռեպլիկացիայի (կրկնապատկման) եղանակով։
Չնայած վիրուսոիդները ուսումնասիրվում են վիրուսաբանության կողմից, դրանք չեն համարվում վիրուսներ, այլ ենթավիրուսային մասնիկներ։ Քանի որ վիրուսոիդները կախված են օգնական վիրուսներից, դրանք համարվում են արբանյակներ։
Ծանոթագրություններ
Կատեգորիա:Վիրուսաբանություն
Նադավ Գուեդժ
Նադավ Գուեդժ (եբրայերեն` נדב גדג', ), իսրայելցի երգիչ է, ով ներկայացրել է Իսրայելը Եվրատեսիլ 2015 երգի մրցույթում իր "Golden Boy" (Ոսկե տղա) երգով։ Նա զբաղեցրեց 9-րդ հորիզոնականը՝ հավաքելով 97 միավոր ։ Նա իսրայելական ՀաԿոկհավ ՆաԲա (HaKokhav HaBa) մրցույթի երկրորդ եթերաշրջանի հաղթողն է ։
Արտաքին հղումներ
Կատեգորիա:1998 ծնունդներ Կատեգորիա:Նոյեմբերի 2 ծնունդներ Կատեգորիա:Ֆրանսիացի երգիչներ Կատեգորիա:Եվրատեսիլ 2015 երգի մրցույթ Կատեգորիա:Իսրայելցի երգիչներ Կատեգորիա:21-րդ դարի երգիչներ
Էդուարդ Սարգսյան (այլ կիրառումներ)
Էդուարդ Սարգսյան անուն-ազգանունը կարող է վերաբերել հետևյալ անձանց.
MPL 75
MPL 75 գնացք Լիոնի մետրոպոլիտենում։ Կառուցվել է 1975-1980 թվականներին։ Ընդամենը կառուցվել է 32 նմանատիպ գնացքներ։ MPL 75-ը հանդես է գալիս Pneus Lyon-ի մետրո։ 1975 թվականին նրա նախատիպը դուրս է մղվել շուկայից ։
Արտաքին հղումներ
Կատեգորիա:Գնացքներ Կատեգորիա:Մեքենաշինություն Կատեգորիա:Մեքենագիտություն
Հերակլեսը Ադմետոսի մոտ
Հերակլեսը Ադմետոսի մոտ (Геракл у Адмета), խորհրդային մուլտիպլիկացիոն ֆիլմ, որը ստեղծվել է ռեժիսոր Անատոլի Պետրովի կողմից, 1986 թվականին, նոր գեղանկարչական տեխնիկայով , ըստ հին հունական առասպելի մոտիվների։
Սյուժե
Մոյրաները՝ ճակատագրի աստվածուհիները, արքա Ադմետոսին վաղաժամ մահ են կանխագուշակել։ Նա դիմում է դելֆինական քրմուհուն՝ Պիթիային, և վերջինս նրան է փոխանցում Ապոլլոնի կամքը. նա մահից կարող է փրկվել միայն այն դեպքում. եթե նրա փոխարեն պատրաստ լինի մեկ ուրիշը մահանալ։ Հերմեսի խորհրդով նա գնում է փնտրելու, բայց ո՛չ պատերազմ գնացող զինվորները, ո՛չ աղքատ ու կույր ծերունին չեն համաձայնվում մահանալ նրա փոխարեն։ Վերջին օրը Ամենտոսի կինը` Ալկեստան, զոհաբերում է ինքը իրեն` հանուն իր ամուսնու։
Գիշեր։ Ակսենտայի գերեզմանին է գալիս Թանատոսը (հենց այդպես են նրան անվանում մուլտֆիլմում), մահվան ստորերկրյա սարսափելի աստվածը։ Որպեսզի վերցնի նրա հոգին` նա պետք է կշտանա զոհի արյունով, սակայն գերեզմանոցում թաքնված Հերակլեսը թույլ չի տալիս անել այդ։ Կռիվ է սկսվում, և գիշերվա վերջում Հերակլեսը հաղթում է Թանատոսին։
Երջանիկ Ադմենտոսը հրավիրում է Հերակլեսին էլի մնալ, բայց Հերակլեսը պետք է շտապի Եվրասֆեյոսի հրահանգով Դիոմեդոս արքայի ձիերի համար զբաղվելու։
Վերաթողարկում
Ռուսաստանում 1990-ական թվականներին մուլտֆիլմը VHS ձևաչափով թողարկվել է «Խոշոր պլան» կինոմիավորման կողմից, «Պրոմեթևս» և «Վերադարձ Օլիմպոսից» մուլտֆիլմների հավաքածուում, ինչպես նաև` Video CD տեսաերիզների վրա, «Լիզարդ» ընկերության կողմից։
Արտաքին հղումներ
Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1986 մուլտֆիլմեր
Օմեր Ասան
Օմեր Ասան (Ömer Asan, ), հունական ծագմամբ թուրք գրող, ազգագրագետ և լեզվաբան:
Կենսագրություն
Օմեր Ասանը ծնվել է 1961 թվականի մայիսի 28-ին Տրապիզոնում: Թուրքիայում և Հունաստանում առավել հայտնի է դարձել իր «Պոնտոսի մշակույթ» գրքով, որտեղ նա գրում է, որ ժամանակակից Թուրքիայում կա Պոնտոսի մարզ, որը մեծ մասամբ բնակեցված է մուսուլմաններով: Վերջիններս հունախոսներ են (հատկապես պոնտական բարբառով): Նա իր գրքում նկարագրել է նրանց կենցաղը և մշակույթը:
2010 թվականի նոյեմբերի 8-ին Լ.Սավվիդային տված հարցազրույցի ժամանակ Օմեր Ասան Աթենքում նշել է. «Այն հանգամանքը, որ մեր ընտանիքում մենք խոսել ենք պոնտիերեն (հունարեն), առաջին կարևոր նախապայմանն էր: Այդ հանգամանքից և հետաքրքրասիրությունից էլ սկսվեց ամեն ինչ: Եվ այդ հետաքրքրասիրությունը ինձ բերեց Հունաստան: Այն հարցը թե ո՞վ եմ ես, ստիպեց ինձ գրել այս գիրքը: Ո՞վ եմ ես, որտեղի՞ց եմ ես, ու՞ր եմ ես գնում: Հարցը վերաբերում էր ոչ միայն ինձ: Խնդիրը նրանում էր, որ մենք տարբերվում էինք մեզ շրջապատող մարդկանցից: Լեզուն, մտածելակերպը, վարքագիծը, երգերը, պարերը, սնունդը տարբեր էին: Խնդիրը քաղաքակրթության տարբերության մեջ էր: Ես սկսեցի իմ ինքնության փնտրումը ելնելով այն հանգամանքից, որ այն լեզուն, որով խոսում էին իմ նախնիները թուրքերեն չէր» :
Ծաղկուտ (լեռ)
Ծաղկուտ, լեռնագագաթ Հայաստանի Սյունիքի մարզում, Բարգուշատի համակարգում, Գեղի գետի աջափնյակում, Նոր Աստղաբերդ գյուղից 5 կմ հարավ։ Բարձրությունը 2774 մ է ։
Օմեր Ասան
Կենսագրություն
80-ական թվականներին Օմեր Ասանը հետապնդվել է իր ձախ հայացքների համար: 2002 թվականին Օմեր Ասանը կանգնել է դատարանի առջև՝ մեղադրվելով այն բանի մեջ, որ իր գիրքը համարվում է «գրավոր պրոպագանա, որը միտված է Թուրքիայի բաժանմանը»:
Ծաղկուտ (լեռ)
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Սյունիքի մարզի լեռներ
Օմեր Ասան
Կենսագրություն
Սակայն հետագայում Օմեր Ասանը ստացել է Իփեկչիի մրցանակ՝ «հույն-թուրքական ընկերության զարգացման համար», , , :
Արտաքին հղումներ
Կատեգորիա:Թուրք գրողներ Կատեգորիա:Հույն գրողներ Կատեգորիա:20-րդ դարի թուրք պատմվածագիրներ Կատեգորիա:Անձինք Տրապիզոնից Կատեգորիա:Թուրք լուսանկարիչներ Կատեգորիա:Թուրքիայի մշակույթ Կատեգորիա:Ազգագրագետներ Կատեգորիա:Հույն պատմաբաններ Կատեգորիա:Լեզվաբաններ Կատեգորիա:Գրաքննությունը Թուրքիայում
Բեթի Ուիլյամս
Բեթի Ուիլյամս (Betty Williams, ), «Խաղաղասեր մարդկանց համայնք» (Community of Peace People) կազմակերպության համահիմնադիր լինելու համար 1976 թվականին Մեյրիդ Քորրիգանի հետ միասին Խաղաղության Նոբելյան մրցանակի դափնեկիր։ Այս կազմակերպության գործունեությունը նպաստեց Հյուսիսային Իռլանդիայի արյունալի հակամարտության խաղաղ կարգավորմանը։
Ուիլյամսը ղեկավարում է Երեխաների համաշխարհային հիմնադրամը և հանդիսանում է Երեխաների պաշտպանության միջազգային կենտրոնի նախագահը։ Նա նաև Վաշինգտոնում Ասիայի Ժողովրդավարության ինստիտուտի նախագահն է և Նովա Հարավարևելյան համալսարանի պատվավոր հյուր-պրոֆեսոր է։ Նա դասախոսություններ է կարդացել խաղաղության, կրթության, միջմշակութային և միջհամայնքային հասկացությունների, հակա-ծայրահեղականության և երեխաների իրավունքների թեմաներով։
Ուիլյամսը Նոբելյան դափնեկիրների գագաթաժողովի հիմնադիր անդամ է, որը 2000 թվականից ի վեր տեղի է ունենում ամեն տարի ։
Խաղաղասիրական գործունեություն
Բեթի Ուիլյամսը 1976 թվականի օգոստոսի 10-ին երեք երեխաների մահվան մասին վկայություն տվեց հրապարակային ասպարեզում այն մասին, թե ինչպես է Դանի Լենոն անունով ԻՀԲ-ի ահաբեկիչը մեքենայով հարվածում նրանց։ Վերջինս Թագավորական սահամանային զորագնդի կողմից մահացու վիրավորվել է ։ Երեք երեխաների մայրրը՝ Աննա Մագուայրը, դեպքից հետո ողջ էր մնացել, սակայն 1980 թվականին ինքնասպանություն գործեց Նոր Զելանդիայում ։
Այս միջադեպը այնքան էր ազդել Ուիլյամսի վրա, որ ողբերգական իրադարձությունից երկու օր անց նա 6000 ստորագրություն հավաքեց խաղաղության միջնորդության համար և արժանացավ լրատվամիջոցների ուշադրությանը։ Նա հիմնադրել է «Կանայք խաղաղության համար» կազմակերպությունը, որը հետագայում Քիարան ՄաքՔեոյի աջակցությամբ անվանափոխվեց՝ դառնալով Խաղաղասեր մարդկանց համայնք։
Ուիլյամսը շուտով խաղաղ քայլերթ է կազմակերպել սպանված երեխաների գերեզմաններում, որին ներկա էին 10 հազար բողոքական և կաթոլիկ կանայք։ Այնուամենայնիվ, խաղաղ քայլը բուռն կերպով խափանվեց Իռլանդիայի հանրապետական բանակի անդամների կողմից, որոնք մեղադրեցին նրանց «բրիտանացիների կողմից մոլորեցված» լինելու համար ։ Հաջորդ շաբաթ Ուիլյամսը մեկ այլ քայլերթ էր կազմակերպել, որը հաջողությամբ ավարտեց առանց միջադեպերի։ Այս անգամ խաղաղ երթին մասնակցում էր 35.000 մարդ։
Քարասար (լեռ)
Քարասար, լեռ Հայաստանի Սյունիքի մարզում, Զանգեզուրի լեռնաշղթայի հյուսիսային մասում, Զոհաջուր գետի ձախափնյակում, Սալվարդ գյուղից 0,5 կմ հյուսիս–արևելք։ Բարձրությունը 2138 մ է ։
Ծանոթագրություններ
Կատեգորիա:Սյունիքի մարզի լեռներ
Կնեվանք
Կնեվանք, վանք Մեծ Հայքի Սյունիք աշխարհում։ Հիշատակում է Ստեփանոս Օրբելյանը՝ Սյունիքի հայտնի վանքերը թվարկելիս։ Ունեցել է ընդարձակ կալվածքներ և մեծաքանդակ անասուններ։ Ղևոնդ Ալիշանը Կնեվանքի անվան հետագա աղավաղումն է համարում Գյունելի վանքի անունը և սրանք նույնացնում է իրար։ Ս․ Բարխուդարյանը ճիշտ է համարում Քաջբերունու կարծիքը, ըստ որի՝ Կնեվանքը Գյունեի կյանքը չի։ Վերջինս գտնվում է Վայոց ձորում և նրա վրայի մի եղծված արձանագրությունից, ինչպես հավաստում է Ս․ Բարխուդարյանը, երևում է, որ նա Հերմոնի վանքն է ։
Ծանոթագրություններ
Կատեգորիա:Հայկական առաքելական չգործող վանքեր և եկեղեցիներ (Հայաստան)
Բլուր (բլուր)
Բլուր, բլուր (դամբանավայր, բնակատեղի) Հայաստանի Արմավիր քաղաքից հարավարևմուտք, Ջրաշեն գյուղի մոտ։ Ռուսական աղբյուրներում նշանակված է նաև Պլուր ձևով։ Այստեղ է գտնվել Հայաստանի հին Արմավիր քաղաքը։ Բլուրի հարաբերական բարձրությունը մոտ 150 մ է։ 1880-ական թվականներից բացված են և պեղվում են հին բերդի ավերակները։ Ի թիվս այլ հնությունների այստեղից և մերձակայքից գտնվել են ինը սեպագիր արձանագրություններ ։
Ծանոթագրություններ
Կատեգորիա:Բլուրներ այբբենական կարգով Կատեգորիա:Հայաստանի բլուրներ Կատեգորիա:Արմավիրի մարզի աշխարհագրություն
Մարքթ Ռեթենբախ
Մարքթ Ռեթենբախ (Markt Rettenbach), կոմունա Գերմանիայում՝ Բավարիա երկրամասում՝ Ներքին Ալգոյ շրջան։ Ենթարկվում է Շվաբիա վարչական օկրուգին։ Բնակչությունը կազմում է 3644 մարդ (դեկտեմբերի 31, 2010) ։ Զբաղեցնում է 51,45 կմ² տարածք։ Պաշտոնական կոդ՝ 09 7 78 168։
Արտաքին հղումներ
Կատեգորիա:Գերմանիայի բնակավայրեր
Եվգենի Մորոզով
Կենսագրությունը
1961 թվականին ավարտել է երգչախբի պետական դպրոցը՝ «երգչախմբի դիրիժորի» մասնագիտությամբ, 1965 թվականին Մոսկվայի կոնսերվատորիայի   երգչախմբի բաժինը, 1973 թվականին` Մոսկվայի կոնսերվատորիայի ասպիրանտուրան ։
Միաժամանակ 1963 թվականից 1965 թվականներին աշխատել է «Մուրճ և մանգաղт» մշակույթի պալատի երգչախմբի ղեկավար, 1965 թվականին եղել է № 795 միջնակարգ դպրոցի երգի ուսուցիչ (Մոսկվա) ։
1965 թվականից ավելի քան 30 տարի աշխատել է Կամչատկայի Պետրոպավլովսկում որպես ուսուցիչ, Կամչատկայի տարածաշրջանային երաժշտական դպրոցի դիրիժոր և երգչախմբի ղեկավար ։ 1967 թվականին հիմնել և մինչև կյանքի վերջը ղեկավարել է Կամչատկայի երգչախմբի կապելլան, որպես գեղարվեստական ղեկավար և դիրիժոր։ 1986 թվականին նախաձեռնել է «Կամչատկայի երաժշտական գարուն» փառատոնի ստեղծումը (1995 թվականից` միջազգային փառատոն)  ։ Ավելի քան 30 տարի ղեկավարել է Ռուսաստանի երաժշտական ընկերության Կամչատկայի մասնաճյուղը։
1979 թվականից ուսումնասիրել է Կամչատկայի բնիկ ժողովուրդների ֆոլկլոր երժշտությանը։ Ռուսաստանում առաջին անգամ գրել է կորյակների, ալյուտյան և չուկչիների ժողովրդական մեղեդիների մշակումը ակադեմիական երգչախմբի համար  ։ 2012 թվականից` Ռուսաստանի կոմպոզիտորների միության անդամ ։ Կամչատայի տարածքի օրհներգի հեղինակ (2009 թվական, բանաստեղծ Բ.Դուբրովինի բանաստեղծություն)  ։
Ընտանիք
Դուստրը՝ Նատալիա  ։
Արտաքին հղումներ
Կատեգորիա:Մայիսի 2 ծնունդներ Կատեգորիա:Մոսկվա քաղաքում ծնվածներ Կատեգորիա:Դեկտեմբերի 1 մահեր Կատեգորիա:2016 մահեր Կատեգորիա:Մոսկվա քաղաքում մահացածներ Կատեգորիա:Անձինք այբբենական կարգով Կատեգորիա:Ռուսաստանի կոմպոզիտորների միության անդամներ Կատեգորիա:Ժողովուրդների բարեկամության շքանշանի դափնեկիրներ Կատեգորիա:Ռուս կոմպոզիտորներ Կատեգորիա:Ռուս դիրիժորներ
Տավտիշ
Տավտիշ (Тавтиш), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Վոժբալ գետի ձախ ափում՝ 1 կմ հեռավորության վրա։ Գետի երկարությունը 11 կմ է։ Ակունքը գտնվում է ճահճուտներում 8 կմ դեպի հյուսիս Ցարյովա գյուղի մոտ, Տոտմից 24 կմ հարավ-արևմուտք։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Արմենակ Հայկազյան
Արմենակ Հայկազյան (արևմտ․հայ․՝ Արմենակ Հայկազեան, սեպտեմբերի 22, 1870, Հաճն, Օսմանյան կայսրություն - հուլիսի 7, 1921, Խարբերդ, Օսմանյան կայսրություն), արևմտահայ աստվածաբան, մանկավարժ, գիտնական, լեզվաբան և երաժիշտ։ Արմենակ Հայկազյանը ըստ  Նյու Յորք Թայմսի համարվում է « Մերձավոր Արևելքի ամենաականավոր հայ մանկավարժ» ։
Վաղ կյանք
Ծնվել է սեպտեմբերի 22-ին, 1870-ին, Հաճնում՝ Կիլիկիա, Հարություն Հայկազյանի և Մերի Թավոնքյանի ընտանիքում։
Կրթություն
Նախնական կրթութիւնը ստացել է Հաճնում, որն 1885 թվականին ավարտելուն պես, տեղափոխվեց Այնթապ։ Ուսումը շարունակում է Այնթապի «Կենտրոնական թուրքական քոլեջ»-ում, որտեղ ուսանողության վերջին երկու տարիներոին կաշխատի նաև որպես թվաբանության ուսուցիչ։ 1889-ին՝ 19 տարեկան հասակում, ստացել է իր գիտական կոչումը։
Ապա ընդունվել է Մարաշի աստվածաբանական ճեմարան, որը և ավարտել է 1892-ին, ստանալով Հայ ավետարանական եկեղեցու արտոնյալ քարոզիչի իրավունքը։ Հաջորդ երկու տարիներոի ընթացքում՝ 1892-1894, թվաբանության, ֆիզիկայի և աշխարհագրության դասախոս է Տարսոնի Սուրբ Պողոս կրթական հաստատությունում։
Ուսումը շարունակելու համար 1894-ին փոխադրվել է Ամերիկայի Միացյալ Նահանգներ։ Չիկագոյի համալսարանում մէկ տարի հաճախել է սեմական լեզուների և բաղդատական կրոնների դասընթացներ՝  կենտրոնանալով ասորական հնագիտության վրա։ Հարթֆորդի աստվածաբանական ճեմարանի մասնակցել է Մերձավոր արևելքի հին լեզուների դասընթացներին։ 1896-ին S.T.B. աստիճանը նրան շնորհվեց իր գնահատանքի ևիր  ցուցաբերած կրթական բարձր մակարդակի համար։
Դոկտորական աստիճան ստանալու համար, կրթանպաստ է ստանում, որպեսզի Եյլի համալասրանի աստվածաբանական բաժնում շարունակի  իր ուսումը։ Երկու տարի Եյլի համալսարանում մէջ հետևել է սեմական լեզուների և աստվածաշնչյան գրականության։ 1898-ին՝ 28 տարեկան հասակում, ստանում է դոկտորի աստիճան՝ ներկայացնելով «Սոփոնեայի Բնագիրը» ավարտաճառը։
Քոլեջ
Համալսրանն ավարտելուն պես կարճ ժամանակ հաճախել է երաժշտության և ներդաշնակության դասընթացքների Տորոնտոյի համալսարանում։ 1899-ին վերադառնում է Չիկագո, որտեղ «University Congregational» եկեղեցու հովիվ է նշանակվել։ Նույն տարի կը վերադառնում է Օսմանյան կայսրություն և միանում է 1892-ին հիմնված Քոնիայի ավետարանական ինստիտուտի (հայտնի նաև որպես Ճենանյան քոլեջ) դասախոսական կազմին, իբրև կրթական տեսուչ ։ Նշանակվել է հաստատության վարիչ, ապա, նախագահ, և այս պաշտոնի տակ նա կկառավարի մինչ մահը։ Իր ջանքերի շնորհիվ հաստատությունը քոլեջի մակարդակի կհասնի, որն և կվերածվի Ավետարանական քոլեջի (Ճենանյան քոլեջ)։  Արևելքում կրթական և միսիոնարական աշխատանք կատարելու համար 1907-ին,  քոլեջի հոգաբարձների խորհուրդը իրավասություն ձեռք բերեց Նյու Յորք Նահանգի օրենսդրության հիման վրա հատուկ գրանցումի։ Հիմնվելով միսիոնարական արխիւների վրա՝ հաստատությունը ամբողջությամբ ղեկավարվել է հայերի կողմից։
13 ամիս աշխատել է ԱՄՆ-ում (1913-1914), որպեսզի քոլեջի համար նոր մասնաշենքերի ձեռքբերման և նյութապես ապահովելու հնարավորություն ունենա։ Գտնվելով ԱՄՆ-ում՝ 1913 թվականի հունիսի 29-ից հուլիսի 6 մասնակցել է Օրեգոն նահանգի Պորտլենդ քաղաքի մեջ տեղի ունեցող Համաշխարհային քրիստոնեական քաղաքացիության համաժողովին։ Համաժողովը՝ Բարեփոխումների ազգային ընկերակցության հովանավորմամբ, հյուրընկալել է աշխարհի տարբեր երկրներից եկած բանախոսներին։ Քաղաքական կյանքի և իրավագիտութեան մեջ նշանավոր անձինք, բարեկարգության գործընթացի փորձագոտներ, բարձրաստիճան եկեղեցականներ, հեղինակներ և մանկավարժներ իրենց ներդրումը ունեին այս համաժողովի հաջողության մեջ։ Համաժողովին մսնակցել էր օսմանների պատվիրակը՝ դոկտոր Հայկազյանը, ով  հուլիսի 3-ին կայացած նիստին ներկայացրել է «Արևելքի քրիստոնյա ուժերը» դասախոսությունը։
Ցեղասպանության շրջան
1914-ին Առաջին Համաշխարհային Պատերազմի հայտարարումից երկու օր առաջ, վերադառնում է Քոնյա ։ 1915-ին, հայ բնակչության Քոնիայի բռնագաղթի պատճառով քոլեջը փակվում է։ Նույն տարվա մայիսի 9-ին, դոկտոր Հայկազյանը և իր ընտանիքը աքսորվում են Քոնյայից, ապրելով Օսմանյան կայսրության կողմից գործադրված ոճրագործությունների արհավիրքը։ 1919-ի սեպտեմբերին, տեղացի ծնողների պահանջով, քոլեջը նորից բացում է իր դռները երեք հարյուր ուսանողների համար։
1902 թվականի հուլիսի 14-ին,  դոկտ. Հայկազյանյանը ամուսնանում է հայ ավետարանական ականավոր հովիվ Վեր. Տիգրան Ղազարոս Կարապետյանի և Աննա Գաբրիելյանի դստեր՝  Մաթիլտա Սրբուհիի հետ (1879-1968)։ Իրար հետ կունենան վեց դուստր ՝ Մերի (1903-2002), Դեյզի (1905-1987), Լիլի (1907-1970), Նելլի (1909-2006), Բենսի (1911-2010) և Արմինե (1917-2002)։ 1920-ի փետրվարի 18-ին քեմալականների իշխանության առաջանալու պատճառով դոկտոր Հայկազյանը իր կնոջն ու երեք աղջիկներին՝ Նելլին, Բենսին ու Արմինեին ուղարում է Կոստանդնուպոլիս։ Ապահովական  և ուսման նկատառումներով՝  կինը և հինգ աղջիկները մենել են Նյու Յորք, ուր հասնում են 1921-ի փետրվարի 28-ին։
Մահ
1921 թվականի մայիսի 22-ին՝ կիրակնօրյա դպրոցի ժամանակ, դոկտոր Հայկազյանին  ձերբակալում են քեմալական ուժերը և մայիսի 31-ին ուղարկում են Խարբերդ։ Հունիսի 20-ին Խարբերդ է հասնում ֆիզիքապես քայքայված։ Իր հետ աքսորված հայ և մի քանի ականավոր  մարդկանց հետ վարակվել էր բծավոր տենդով (թայֆըս)։  Հունիս 23-ին իրեն ուղարկում են առողջապահական մեկուսացման կենտրոն և հունիսի 29-ին մտնում է հիվանդանոց, Մեզիրե։ Հիվանդանոց ընդունման ուշացումի պատճառով իր առողջական վիճակը օրեցօր սաստկանում էր և 1921 թվականի հուլիս 7-ին մահանում է Մեզիրեի Ամերիկյան միսիոնարական հիվանդանոցում։ Հուղարկաւորությունը տեղի էր ունեցել Խարբերդի հայ ավետարանական եկեղեցու մէջ,  և թաղվել է եկեղեցու գերեզմանատանը ։
Հիշատակ
1992-ին քոլեջը բարձրացավ Հայկազյան Համալսարանական քոլեջի մակարդակի, իսկ 1996-ին՝ Հայկազեան Համալսարանի, որն, իր հերթին, դարձել սփյուռքի գլխավոր կրթօջախներից մեկը ։
Աղբյուրներ
Կատեգորիա:Հայ բժիշկներ Կատեգորիա:Հաճըն քաղաքում ծնվածներ Կատեգորիա:Խարբերդ քաղաքում մահացածներ Կատեգորիա:Հայոց ցեղասպանության զոհեր Կատեգորիա:1870 ծնունդներ Կատեգորիա:1921 մահեր Կատեգորիա:Հայերն Օսմանյան կայսրությունում Կատեգորիա:Հայ ուսուցիչներ Կատեգորիա:Օսմանյան կայսրության անձինք Կատեգորիա:Օսմանյան կայսրության կրթական գործիչներ
Գոբդիե
Գոբդիե , ճանապարհային կայան Մեծ Հայքում։ Այսպես է նշանակված Պևտինգերյան քարտեզի Անանուն Ռավեննացու օրինակում արտաշատ-Պարեսակա ուղեգծի վրա գտնվող Գոբդի կայանը ։
Մալաթիա (ֆուտբոլային ակումբ)
«Մալաթիա» ֆուտբոլային ակումբ, հայկական ֆուտբոլային ակումբ Երևան քաղաքից։ Հիմնարվել է 1990 թվականին։
Արամազդ (գետ)
Արամազդ, գետ (գետակ ) Սյունիքի մարզում։ Սկիզբ է առնում համանուն լեռան հարավային լանջերից և Գեղի գյուղի մոտ ձախից միախառնվում Գեղի գետին։ Երկարությունը 12 կմ է ։
Ծանոթագրություններ
Կատեգորիա:Սյունիքի մարզի գետեր Կատեգորիա:Գեղի գետի վտակներ
Big K.R.I.T.
Ջասթին Սքոթ (Justin Scott, ), ամերիկացի ռեփեր և երաժշտական պրոդյուսեր, ով ավելի հայտնի է Big K.R.I.T. բեմական անվամբ։
Կարիերա
Կարիերան սկսել է 2005 թվականին՝ թողարկելով «See Me on Top» միքսթեյփը ։ 2010 թվականին ստորագրել է պայմանագիր Def Jam Recordings լեյբլի հետ, իսկ այնուհետև թողարկել «Country Shit» սինգլը, որի ռեմիքս տարբերակում իրենց մասնակցությունն ունեն ռեփերներ Լուդաքրիսը և Բան Բին ։ 2011 թվականին «XXL» ամսագիրը նրան ընդգրկել է իր ամենամյա «Freshmen» ցանկում, որում ընդգրկվում են լավագույն նորեկ ռեփերները ։
K.R.I.T.-ի դեբյուտային «Live from the Underground» ալբոմը թողարկվել է 2012 թվականին և զբաղեցրել 5-րդ հորիզոնականը Billboard 200 հիթ շքերթում ։ 2014 թվականին նա թողարկել է իր երկրորդ` «Cadillactica» ալբոմը, որը նույնպես 5-րդ հորիզոնականն է զբաղեցրել է նույն հիթ շքերթում ։ 2016 թվականին նա դուրս է եկել Def Jam Recordings լեյբլից, իսկ հաջորդ տարի ստեղծել իր սեփական` Multi Alumini լեյբլը ու թողարկեց «4eva Is a Mighty Long Time» անվանումը կրող իր երրորդ ալբոմը ։
Կատարողական արվեստ
Բացի ռեփեր լինելուց, K.R.I.T.-ը նաև երաժշտական պրոդյուսեր է։ Հարցազրույցներից մեկում խոսելով թե ինչպես է սովորել բիթեր ստեղծել, նա ասել է. «Այդ ժամանակ ես երիտասարդ էի ու աշխատանք չունեի, այդ պատճառով չէի կարող բիթերի գնել։ Նույն ժամանակահատվածում PlayStation-ը թողարկվել էր իր MTV Music Generator ծրագիրը, որի միջոցով կարող էիր ստեղծել քո սեփական բիթերը։ Ու քանի որ հնարավորություն չունեի բիթերի համար վճարելու, հենց դրանով էլ սկսեցի ստեղծել իմ սեփականը» ։ K.R.I.T.-ին ոգեշնչող արտիստներն են UGK-ը, Outkast-ը, 8Ball & MJG-ն, Թուփաքը, The Notorious B.I.G.-ն, Դևիդ Բեները և Սի Լո Գրինը  ։ K.R.I.T.-ը «King Remembered In Time» նախադասության հապավումն է ։
Արիտաքին հղումներ
Կատեգորիա:21-րդ դարի ամերիկացի ռեփերներ Կատեգորիա:Ամերիկացի երաժշտական պրոդյուսերներ Կատեգորիա:Բեմական կեղծանուններ
Մարքթ Վալդ
Մարքթ Վալդ (Markt Wald), կոմունա Գերմանիայում՝ Բավարիա երկրամասում՝ Ներքին Ալգոյ շրջան։ Ենթարկվում է Շվաբիա վարչական օկրուգին։ Բնակչությունը կազմում է 2278 մարդ (դեկտեմբերի 31, 2010) ։ Զբաղեցնում է 30,82 կմ² տարածք։ Պաշտոնական կոդ՝ 09 7 78 169։
Արտաքին հղումներ
Կատեգորիա:Գերմանիայի բնակավայրեր
Ռուսաստանում Հայաստանի դեսպանություն
Ռուսաստանում Հայաստանի դեսպանություն, Ռուսաստանում Հայաստանի դեսպանությունը Ռուսաստանում Հայաստանի դիվանագիտական ներկայացուցչությունն է, գտնվում է Մոսկվայում՝ Բասմանյան շրջանում՝ Ռուսաստանում Հայաստանի արտակարգ ու լիազոր դեսպանը Օլեգ Եսայանն է, որն այս պաշտոնին է 2010 թ, հունվարի 21-ին, հավատարմագրերը հանձնել է փետրվարի 5-ին։
Դեսպանության շենքը
Դեսպանությունը զբաղեցնում է նախկին Լազարևյան ինստիտուտի շենքը, որի գլխավոր մասնաշենքը կառուցվել է 1816-1823 թվականներին։
Ռուսաստանում Հայաստանի հյուպատոսություններ
Կատեգորիա:Դիվանագիտական ներկայացուցչություններ Կատեգորիա:Դեսպանատներ Ռուսաստանում
Ալբրեխտ Արջ
Մեծ էր Ալբրեխտ Արջի ներդրումը երկրկ արևելյան հողերի գաղութացման գործում։ Նրա օրոք, երի տարածքները ընդարձակվեցին։
Ալբրեխտի օրոք Բրենդենբուրգի դեռևս համարվում էր Սրբազան Հռոմեական կայսրության ենթակա տարածք։
Կենսագրություն
Ալբրեխտը եղել է Ասկանյան դուքս Օտտոնի և Էյլինա Սաքսոնացու միակ զավակը։ Ալբեխտի ծննդյան ճիշտ տարեթիվը, նրա ծնվելու վայրը և ծննդյան ամսաթիվը մեզ հայտնի չէ։
Ալբրեխտի «Արջ» մականվան մասին նշված է եղել 12-րդ դարից պահպանված փաստաթղթերում, սակայն բացատրված չէ թե ինչու։
Ալբրեխտը ապրել է ավելի քան 70 տարի։ Դա ֆանտաստիկ մեծ տարիք է արքայի համար, քանի որ սովորաբար միջնադարում կյանքի միջին տևողությունը այնքան էլ բարձր չէր։
Ալբրեխտը թաղված է Ասկանիա վանքի հարևանությամբ։
1126 թվականին Ալբրեխտ Արջը ամուսնացել է բավարացի ազնվականի դուստր Սոֆիա վոն Վինսենբուրգի հետ։
Իրենց ամուսնական կյանքի ընթացքում Ալբրեխտը և Սոֆիան ունեցել են երեք աղջիկ և յոթ տղա։ Ալբրեխտի ժառանգը եղել է Օտտոնը։
Ալբրեխտը մասնակցել է բազմաթիվ արշանքների և ռազմական հակամարտությունների։ Դրանց վառ օրինակներից է այն, որ 1147 թվականին նա մասնակցել է խաչակրաց արշավանքի։
Արտաքին հղումներ
Կատեգորիա:Գերմանիայի թագավորներ
Քեն Թոմփսոն
Քեն Թոմփսոն (Kenneth Thompson, ), համակարգչային գիտության պիոներ, հայտնի է C ծրագրավորման լեզվի և Յունիքս օպերացիոն համակարգի ստեղծման գործում ունեցած ներդրման շնորհիվ։
Կենսագրություն
Թոմփսոնը ծնվել է Նոր Օռլեանում (Ամերիկայի Միացյալ Նահանգներ)։ 1965 թվականին Բերկլիի Կալիֆոռնիայում համալսարանում ստացել է բակալավրի, իսկ 1966 թվականին՝ մագիստրոսի կոչում էլեկտրատեխնիկայի և ինֆորմատիկայի բնագավառում։
1960-ական թվականներին Թոմփսոնը և Դենիս Ռիտչին աշխատել են Multics օպերացիոն համակարգի վրա։ Multics-ի ստեղծման ժամանակ Թոմփսոնն ստեղծել է Bon ծրագրավորման լեզու։ Երկուսն էլ հեռացել են Multics նախագծից, քանի որ այն սկսել է դառնալ չափազանց բարդ։ 1969 թվականին Bell Labs-ում Թոմփսոնն ու Ռիչին ստեղծել են UNIX օպերացիոն համակարգը։ Այդ ժամանակ Թոմփսոնը նաև գրել է B ծրագրավորման լեզուն, որ դարձել է Դենիս Ռիտչիի C լեզվի նախորդը։
Թոմփսոնը մշակել է QED ծրագրի տարբերակ CTSS-ի համար, որը պարունակում է տեքստի որոնման կանոնավոր արտահայտություններ։ QED-ը և Թոմփսոնի ed խմբագիրը (UNIX-ի ստանդարտ խմբագիր) նպաստում է սովորական արտահայտությունների ժողովրդականությունը, որոնք նախկինում համարվում էին գործիք (կամ խաղալիք) տրամաբանների համար։ Կանոնավոր արտահայտությունները տարածում են ստացել UNIX-ի տեքստային մշակման ծրագրերում (ինչպես grep): Գրեթե բոլոր ծրագրերը, որոնք աշխատում են կանոնավոր արտահայտությունների հետ, ներկայում օգտագործում են Թոմփսոնի նշանակման տարբերակներից մեկը։
Ջոզեֆ Քոնդոնի (Joseph Condon) հետ միասին ստեղծել են ապարատային և ծրագրային ապահովում Belle-ի, համակարգչային շախմատի համար։ Նա նաև գրել է էնդշպիլների ամբողջական ցանկը կազմելու ծրագիր 4, 5 և 6 կերպարների համար, որը թույլ է տալիս նրան կատարել լավ քայլեր, երբ հասնում են պահպանված դիրքի։ Հետագայում շախմատի մասնագետ Ջոն Ռոյկրոֆտի (John Roycroft) օգնությամբ Թոմփսոնն իր ստացած առաջին արդյունքները տարածել է CD-ով։
Թոմփսոնի ծրագրավորման ոճն ազդել է ուրիշների վրա, հատկապես արտահայտությունների կրճատ և հստակ լինելու առումով։
2000 թվականի վերջերին Թոմփսոնը հեռացել է Bell Labs-ից։ Աշխատել է Entrisphere, Inc-ում մինչև 2006 թվականը, ապա տեղափոխվել է Google, որտեղ մասնակցում է Go-ի ծրագրավորման լեզվի ստեղծմանը։
Արտաքին հղումներ
Կատեգորիա:Ամերիկացի ծրագրավորողներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:ԱՄՆ-ի ինֆորմատիկայի ոլորտի գիտնականներ
Գևրի Մախին
Գևրի Մախին, լեռ Թուրքիայի և Իրանի սահմանին Հայկական լեռնաշխարհում, Վասպուրականի լեռնաշղթաի լեռնաշղթայի կենտրոնական հատվածում, ջրբաժան գծի վրա, Կոտոր գետի ճեղքից 12-13 կիլոմետր հեռու։ Հիշատակվում է ռուսական աղբյուրներում ։
Ծանոթագրություններ
Կատեգորիա:Թուրքիայի լեռներ Կատեգորիա:Իրանի լեռներ Կատեգորիա:Վանի մարզի աշխարհագրություն Կատեգորիա:Վասպուրականի լեռնաշղթա
Տոմանգա
Տոմանգա (Томанга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Ցարյովա գետի աջ ափում՝ 33 կմ հեռավորության վրա։ Գետի երկարությունը 12 կմ է։ Ակունքը գտնվում է ճահճուտներում 6 կմ դեպի հարավ-արևելք Ցարյովա գյուղի մոտ, Տոտմից 22 կմ հարավ-արևմուտք։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Տալովոչկա
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Վերին Օբի ավազան շրջանին, գետի ջրերի կառավարման գլխավոր կենտրոնը՝ Ալեյ։ Գետի գետային ավազանն է (Վերին) Օբը մինչև Իրտիշի. թափվելը ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ։
Ծանոթագրություններ
Կատեգորիա:Ռուսաստանի գետեր Կատեգորիա:Սահմանային գետեր Կատեգորիա:Վերին Օբի ավազանային շրջանի գետեր
Երևան Յունայթեդ
«Երևան Յունայթեդ» ֆուտբոլային ակումբ, հայկական ֆուտբոլային ակումբ Երևան քաղաքից։ Հիմնադրվել է 2004 թվականին։
Պատմություն
Ակումբը հիմնադրվել է 2004 թվականի հոկտեմբերին ավստրալիացի հայ գործարար Տիգրան Հովիվյանի կողմից ։ Մի քանի անց Հովիվյանն անհետացել է Հայաստանից, և ակումբը մնացել է առանց սեփականատիրոջ։
Որոշ ժամանակ անց Հովիվյանից լուր է ստացվել, որ նա Ավստրալիայում է և շուտով կվերադառնա Հայաստան։ Ակումբը հաջողությամբ սկսել է մասնակցությունն առաջին լիգայի առաջնությանը և արդյունքում զբաղեցրել չորրորդ հորիզոնականը։
Ըստ Առաջին լիգայի կանոնադրության՝ Պրեմիեր լիգա անցնում էր միայն հաղթողը, իսկ երկրորդ տեղն զբաղեցրեծ թիմը պետք է անցումային խաղ անցկացներ Պրեմիեր լիգայի նախավերջին տեղն զբաղեցրած թիմի հետ։